બાદમાં એસ. કે. ગોયલે જણાવ્યું હતું કે, બહારનાં રાજ્યોમાંથી અંદાજે ૨૦ હજાર મજૂરો ગિરની આસપાસનાં વેરાવળ, સૂત્રાપાડા, કોડીનાર, તાલાલા, ઊના જેવા વિસ્તારોમાં શેરડીનાં ખેતરોમાં મજૂરીએ આવે છે. આ મજૂરોની તમામ જવાબદારી તેમનાં મુકાદમો, વાડી માલિક અને લેબર વિભાગની હોય છે. ખાસ કરીને પરપ્રાંતીય મજૂરોનાં રહેણાંકની વ્યવસ્થા તેમજ સુરક્ષાની ચકાસણી કરવાની જવાબદારી લેબર વિભાગની હોય છે. તેઓનું રજીસ્ટર પણ તેમણે ચકાસવાનું હોય. આ અંગે વનવિભાગે લેબર વિભાગને અનેકવખત જાણ કરી છે. પરંતુ હજુ સુધી એ દિશામાં કોઇજ કાર્યવાહી થઇ નથી.